b'\n_START_ARTICLE_\nMatev\xc5\xbe Tom\xc5\xa1i\xc4\x8d\n_START_SECTION_\n\xc5\xbdivljenjepis\n_START_PARAGRAPH_\nMatev\xc5\xbe Tom\xc5\xa1i\xc4\x8d je leta 2002 doktoriral iz sociologije na Fakulteti za dru\xc5\xbebene vede Univerze v Ljubljani, kjer je do leta 2008 predaval na Oddelku za kulturologijo. V za\xc4\x8detku tega leta se je zaposlil na Fakulteti za uporabne dru\xc5\xbebene \xc5\xa1tudije v Novi Gorici. V letih 2008-2011 je opravljal funkcijo dekana Fakultete. Poleg tega raziskovalno in pedago\xc5\xa1ko deluje tudi na Fakulteti za informacijske \xc5\xa1tudije v Novem mestu in na Fakulteti za medije v Ljubljani, kjer je od leta 2013 dalje dekan.\n_START_SECTION_\nRaziskovalna in publicisti\xc4\x8dna dejavnost\n_START_PARAGRAPH_\nZnanstveno in raziskovalno se ukvarja s preu\xc4\x8devanjem demokracije in dru\xc5\xbebenega razvoja, pri \xc4\x8demer ga zanima tudi problematika kulturne sfere, predvsem vloga intelektualcev in kulturne elite v politiki in javnosti. Sodeloval je pri razli\xc4\x8dnih doma\xc4\x8dih in mednarodnih znanstvenih projektih, ki so se ukvarjali s problematiko demokrati\xc4\x8dnega vladanja in medkulturnih odnosov v Evropski uniji. Sam ali v soavtorstvu je napisal 29 znanstvenih \xc4\x8dlankov v doma\xc4\x8dih in tujih znanstvenih revijah in 6 znanstvenih monografij med drugih knjigo The Challenges of Sustained Development. The Role of Socio-Cultural Factors in East-Central Europe (CEU Press, 2005). Znanstveno in pedago\xc5\xa1ko je gostoval na razli\xc4\x8dnih tujih akademskih ustanovah._NEWLINE_Poleg tega objavlja publicisti\xc4\x8dne \xc4\x8dlanke, ki obravnavajo stanje slovenske in mednarodne politike, demokracije, civilne dru\xc5\xbebe, javnosti itd., v razli\xc4\x8dnih slovenskih medijih. Leta 2013 je za svoje publicisti\xc4\x8dno delo prejel Jur\xc4\x8di\xc4\x8devo nagrado.\n_START_SECTION_\nBibliografija\n_START_PARAGRAPH_\nhttp://izumbib.izum.si/bibliografije/Y20100112175342-19987.html'